1851 में रूसी सम्राट निकोलस I के साथ जाते हुए आईवाज़ोवस्की समुद्री यात्राओं में हिस्सा लेने के लिये सेवस्तोपोल पहुंचे। 1853 में फिओदोसिया के पास उनके द्वारा किये गये उत्कृष्ट पुरातात्विक उत्खननों ने उन्हें रूसी भौगोलिक समुदाय (Russian Geographical Society) का पूर्णकालिक सदस्य बनवाने में महत्वपूर्ण भूमिका निभाई। उसी वर्ष रूस और ओट्टोमन साम्राज्य के बीच क्रीमियाई युद्ध शुरु हो गया। सुरक्षा कारणों से उन्हें खार्कीव ले जाया गया। बाद में सुरक्षित माहौल में वो युद्ध का चित्रण करने के लिये वापस सेवस्तापोल के क़िले पहुंचे। जब सेवेस्तोपोल ओट्टॉमन साम्राज्य के आधिपत्य में था तब यहां उनके कार्यों की प्रदर्शनी लगी थी।

1856 और 1857 के मध्य आईवाज़ोवस्की ने पेरिस में काम किया और "लीज़न ऑफ़ ऑनर" पाने वाले पहले रूसी कलाकार बने। 1857 में, आईवाज़ोवस्की कांस्टेन्टिनोपोल गये और वहां उन्हें ऑर्डर ऑफ़ द मेड्जिडी से सम्मानित किया गया। उसी वर्ष उन्हें मॉस्को कला समिति का मानद सदस्य चुना गया। उन्हें 1859 में यूनानी पुरस्कार ऑर्डर ऑफ़ द रीडीमर और 1865 में रूसी सम्मान ऑर्डर ऑफ़ संत व्लादिमिर से पुरस्कृत किया गया।

आईवाज़ोवस्की ने फिओदोसिया में 1865 में एक कला दीर्घा खोली। उन्हें इम्पीरियल अकादमी ऑफ़ आर्ट्स से पारिश्रमिक भी मिलने लगा था।
प्रदर्शनियाँ
आर्मेनियाई विषय वस्तु
ख़्याति की ओर
पृष्ठभूमि व शिक्षा